- Det er helt forbi.

Sådan bedømmer en kilde i det australske magasin Woman's Day forholdet mellem skrinkeskinken - som Ekstra Bladet høfligt døbte hende for mange år siden - Mariah Carey, og hendes milliardær-kæreste, James Packer.

Parret blev forlovet i januar, og brylluppet var såmænd under forberedelse, men nu har Packer droppet sangerinden. Angiveligt på grund af hendes enorme penge-forbrug, men også for betænkeligheder ved hendes villighed til at udstille deres privatliv i reality-showet, 'Mariah's World'.

Se også: Splitternøgen Maria Carey i boblebadet

Artiklen fortsætter under video og billede

Mariah i 'Mariah's World', som kæresten ikke var så begejstret for. Planet Photos

- Det har James store reservationer omkring, siger kilden.

48-årige James Packer er casino-ejer i stor stil, og forholdet til sangerinden blev tydeligt i juni sidste år, hvor de blev fotograferet hånd i hånd på øen Capri i Italen.

Se også: Mariah Careys søster anholdt for prostitution

Der var endnu ikke sat dato på brylluppet, men Mariah havde allerede talt om det i People magazine, hvor hun tidligere på året sagde, at det lige så godt kunne blive et stille bryllup som et af den storstilede slags.

- Alle muligheder er i spil, sagde hun tidligere på året.

Mariah selfie. Planet Photos

Skål: Sangerindens ekstremt vilde nattefest

Nu er det slut, og Mariah har det åbenbart ikke godt med det. Som konsekvens har hun netop aflyst en stor turne i Sydamerika.

Mariah Carey går dog ikke tomhændet fra forholdet. Packer har accepteret, at hun beholder forlovelses-ringen, der kostede en bagatel af 10 millioner dollars - knapt 70 mio. kr.